روسیانین خاریجی ایشلر ناظیری سرگئی لاوروو بیرلشمیش میللت‌لر تشکیلاتی‌نین سعی‌لرینه باخمایا‌راق، قارا دنیز تاخیل سازیشی‌نین اؤلکه‌سی ایله باغلی حیسه‌سی‌نین یئرینه یئتیریلمه‌دیگینی بیلدیریب.
پایتاخت موسکوادا خاریجی ایشلر ناظیرلیگینده کئچیریلن روسیا- کؤرفز عرب اؤلکه‌لری امکداش‌لیق شوراسی‌نین 6-جی ایستراتژی دیالوق توپلانتی‌سیندا چیخیشی زامانی سرگئی لاوروو سؤزوگئدن مؤوضوع ایله باغلی دئییب: "قارا دنیز تاخیل سازیشی‌نین روسیا حیسه‌سینه عمل ائدیلمیر. بیرلشمیش میللت‌لر تشکیلاتی رسمی‌لری بو مؤوضوع دا جهد گؤستردی، بیز ده اوزون مدت سؤیله‌دیک، اما بو اینانیلماز سعی‌لر هئچ بیر نتیجه وئرمه‌دی. آلینمایان بیر شئیی دوزلده بیلمریک.
سازیشین اوکراینا ایله باغلی حیسه‌سی ایسه تیجاری لاییحه‌سینه چئوریلدی. اوکراینا لیمانلاریندان‌ صادر ائدیلن تاخیلین آنجاق 3 فایزدن آزی دونیا ارزاق تشکیلاتی‌نین سیاهی‌سینداکی ان یوخسول اؤلکه‌لره گئتدی".
